Patricius Modiano
Patricius Modiano (plene Ioannes Patricius Modiano, vulgo (Jean) Patrick Modiano; natus Bononiae ad Sequanam die 30 Iulii 1945) est scriptor mythistoriarum Francicus. Anno 1978 Praemium Goncourt accepit propter opus Rue des boutiques obscures et anno 2014 Praemio Nobeliano litterarum laureatus est propter "artem memoriae qua fata humana quae mente non comprehendi possunt evocavit et mundum vitalem occupationis detexit."